stanford-oval/wikipedia huggingface dataset:
Breathe (Kylie Minoguen kappale)

| ”Breathe” Kylie Minogue |
| --- | --- | --- |

Singlen tiedot
 Albumilta: Impossible Princess
 Äänitetty : Lontoo, Englanti
 Julkaistu: 24. marraskuuta 1997
 Formaatti: CDS
 Tekijä(t): Kylie Minogue, Dave Ball, Ingo Vauk
 Tuottaja(t): Dave Ball, Ingo Vauk
 Kesto: 03.38
 Levy-yhtiö: Deconstruction
Kylie Minoguen muut singlet
| ”Did It Again” 1997 | ”Breathe” 1998 | ”Cowboy Style” 1998 |
"Breathe" on kappale Kylie Minoguen albumilta Impossible Princess (1997). Se on albumin kolmas single julkaistiin helmikuussa 1998. Kappaleen kirjoittivat Minogue, Dave Ball ja Ingo Vauk.
Kappalelista

Breathe – 3.39 (Radio Edit)
Breathe – 6.59 (Tee's Freeze Mix)
Breathe – 10.11 (Nalin & Kane Remix)
Breathe – 4.38 (Album Mix)
Breathe – 3.39 (Radio Edit)
Breathe – 5.20 (Sash! Club Mix)
Breathe – 3.29 (Tee's Radio Edit)
Did It Again (Music video)
Breathe – 3.39 (Radio Edit)
Breathe – 3.43 (Sash! Club Mix Edit)
Esitykset konsertissa

Intimate and Live Tour
Money Can't Buy (TV-konsertti, 2003)
Listasijoitukset

| Lista (1998) | Korkein sijoitus |
| --- | --- |
Australia (ARIA Charts): 23
Britannia (UK Singles Chart): 14
Aiheesta muualla

Kylie Minoguen virallinen sivusto (englanniksi)
Art Garfunkel – Across America

| Art Garfunkel – Across America Art Garfunkel |
| --- | --- | --- |

Livealbumin tiedot
 Äänitetty : 17. – 19. syyskuuta 1996
 Julkaistu: 1996
 Tuottaja(t): Lenny Waronker
 Tyylilaji: pop, folk-rock
 Kesto: 50.04
 Levy-yhtiö: Columbia Records
muut julkaisut
|   | Art Garfunkel – Across America  |   |
Art Garfunkel – Across America on Art Garfunkelin konserttitaltiointi New Yorkin Ellis Islandilla vuodelta 1996. Konsertti pidettiin kolmena peräkkäisenä iltana. Across America on Garfunkelin ainoa virallinen taltioitu konsertti, ja se pidettiin hänen 12-vuotisen Amerikan läpikävelynsä päättymisen kunniaksi, johon myös nimi viittaa. Se on myös Garfunkelin ensimmäinen soolouran konsertti, jossa hän laulaa Simon & Garfunkel -duon lauluja.
Konsertti teemoittuu matkustamiseen, juuriin, identiteetin etsintään ja oikeudenmukaisuuteen. Laulaja-lauluntekijä selvittää musiikkikappaleiden väleissä matkan nostamia ajatuksia ja kertoo avoimesti vaiheistaan ja näkemyksistään maailmanmenosta yleensäkin. Art kertoo juttuja myös suhteestaan Paul Simoniin ja kaksikon keskinäisestä köydenvedosta duon alkuvuosilta. Vierailevina tähtinä ovat James Taylor ja Michael Brecker, joka soittaa saksofonia ensimmäisessä ja viimeisessä kappaleessa. Myös Garfunkelin vaimo Kim Cermak laulaa taustalla ja niin ikään heidän poikansa James esiintyy myös.
Konsertti on julkaistu CD:nä, VHS:nä ja DVD:nä. CD ei sisällä Cecilia-kappaletta, mutta siinä on kappaleet I Only Have Eyes For You sekä I Will, jotka taas puuttuvat DVD:ltä ja VHS:ltä.
Kappaleet

A Heart In New York – 3:25
A Poem On The Underground Wall – 2:08
I Only Have Eyes For You – 3:02 (vain CD)
Scarborough Fair – 3:19
Homeward Bound – 2:58
Cecilia – 3:16 (vain DVD/VHS)
Crying In The Rain (duetto James Taylorin kanssa) – 2:03
El Condor Pasa (If I Could) – 3:22
All I Know – 3:12
Bright Eyes – 3:28
Bridge Over Troubled Water – 4:43
Mrs. Robinson – 3:21
The 59th Street Bridge Song (Feelin´ Groovy)
I Will – 2:17 (vain CD)
April Come She Will – 2:18
The Sound Of Silence – 3:27
Grateful – 4:49
Goodnight, My Love – 2:36
Kokoonpano

Art Garfunkel: laulu
Eric Weissberg: kitara, basso, mandoliini
Warren Bernhardt: piano, koskettimet
David Biglin: syntetisaattori, laulu
Tommy Igoe: rummut, lyömäsoittimet
Kim Cermak: laulu
British Independent Film Awards

BIFA-palkinto.
British Independent Film Awards (BIFA) on vuosittainen elokuvapalkintogaala, jossa jaetaan palkintoja brittiläisille independent-elokuville.
BIFA perustettiin Raindance-elokuvajuhlien perustajien Suzanne Ballantynen ja Elliot Groven idean pohjalta vuonna 1998. Palkintojen ehdokkaat julkaistaan marraskuun alussa ja itse juhla järjestetään marraskuun lopussa tai joulukuun alussa vuosittain. Ehdolla olevien elokuvien tulee täyttää tietyt kriteerit, elokuvan tulee esimerkiksi olla tarkoitettu teatterilevitykseen ja sen budjetin tulee olla alle 10 miljoonaa puntaa.
BIFA:n suojelijoita ovat muun muassa näyttelijät Helen Mirren, Michael Sheen, Ewan McGregor, Bill Nighy, Tilda Swinton ja Ray Winstone.
Palkintokategoriat

Vuonna 2016 palkintokategoriat ovat seuraavat:
Paras brittiläinen independent-elokuva
Paras ulkomainen independent-elokuva
Paras brittiläisen independent-elokuvan ohjaus
Douglas Hickox -palkinto (Esikoisohjaus)
Paras käsikirjoitus
Paras esikoiskäsikirjoitus
Lupaava tuottaja
Paras brittiläisen independent-elokuvan miespääosa
Paras brittiläisen independent-elokuvan naispääosa
Paras miessivuosa
Paras naissivuosa
Lupaavin tulokas
Paras tuotanto
Paras tekninen suoritus
Paras brittiläinen dokumenttielokuva
Paras brittiläinen lyhytelokuva
Richard Harris -palkinto (nimetty Richard Harrisin mukaan)
Discovery Award
Aiheesta muualla

Viralliset sivut
Anytos

Anytos (m.kreik. Ἄνυτος, lat. Anytus; 400-300 lukujen eaa. vaihde) oli antiikin kreikkalainen käsityöläinen ja poliitikko, joka oli kotoisin Ateenasta. Hän oli yksi Sokrateen syyttäjistä tämän oikeudenkäynnissä vuonna 399 eaa.
Elämä > Käsityöläisenä ja poliitikkona

Anytos oli Anthemionin poika. Hänen isänsä kerrotaan ansainneen hyvin nahkurina, ja siirtäneen ammatin pojalleen. Peloponnesolaissodan aikana Anytos toimi strategoksena. Vuonna 409 eaa. hänet tiedetään lähetetyn Pylokseen vapauttamaan sen spartalaisten vallasta 30 laivalla. Tehtävä kuitenkin epäonnistui, ja hänet haastettiin oikeuteen. Diodoroksen ja Plutarkhoksen mukaan hän vältti kuolemantuomion vain lahjomalla tuomarit.
Anytos vaikuttaa kuitenkin saaneen suosiota toiminnallaan Ateenan politiikassa. Hänen tiedetään olleen kaupungin demokraattisen hallinnon johtavia tukijoita, niitä oligarkkisia voimia vastaan, jotka olivat olleet kolmenkymmenen tyrannin hallinnon takana. Tyrannian aikana, vuonna 404 eaa., hänet ajettiin maapakoon, ja Lysias mainitsee hänet maanpakolaisten johtajana Fylessä.
Elämä > Osallistuminen Sokrateen oikeudenkäyntiin

Anytos osallistui Sokrateen oikeudenkäyntiin vuonna 399 eaa. Platonin Sokrateen puolustuspuheessa Sokrates sanoo Anytoksen syyttäneen häntä loukkaantuneena poliitikkojen ja käsityöläisten puolesta. Platonin Sokrateen puolustuspuheen lisäksi Anytos mainitaan Platonin dialogissa Menon, sekä Ksenofonin Muistelmissa ja Sokrateen puolustuspuheessa.
Anytoksen vihamielisyys Sokratesta kohtaan vaikuttaa olleen osin ammatillista ja osin henkilökohtaista, ja hänellä vaikuttaa olleen ainakin kaksi syytä syyttää Sokratesta. Ensiksi, Sokrates kritisoi jatkuvasti Ateenan demokraattista hallintoa, jossa Anytos toimi. Anytos on voinut katsoa, että Sokrateen kritiikki on ollut uhka Ateenaan lyhyen tyrannian jälkeen palautetulle demokratialle. Toiseksi, Sokrates opetti Anytoksen poikaa, ja Anytos ehkä syytti Sokratesta tämän mielen myrkyttämisestä ja siitä, että poika oli poikennut isän kaavailemalta urapolulta. Ksenofonin mukaan pojasta tuli juoppo.
Diogenes Laertioksen mukaan ateenalaiset ajoivat Anytoksen maanpakoon sen jälkeen, kun olivat alkaneet katua Sokrateelle langetettua kuolemantuomiota.
British European Airways

British European Airways (BEA) oli vuosina 1941–1974 toiminut lentoyhtiö. BOAC oli brittiläinen valtion lentoyhtiö, joka hoiti lentoja Britannian sisällä ja Eurooppaan.
British European Airways perustettiin 1. marraskuuta 1945, kun Britannian hallitus ilmoitti järjestelevänsä toisen maailmansodan jälkeisen lentotoiminnan kolmeen yhtiöön: BEA:n ja BOAC:in lisäksi syntyi British South American Airways (BSAA), joka  alkoi hoitaa lentoja Etelä-Amerikkaan ja Karibialle.
Yhtiö  fuusioitui British Overseas Airways Corporation -yhtiön (BOAC) kanssa muodostaen British Airways -yhtiön vuonna 1974.
Kalusto

Ensimmäisinä toimintavuosina BEA:n pääasiallinen konetyyppi oli Douglas DC-3, mutta käytössä oli myös saksalaisia Junkersin Ju52-koneita. Yhtiö otti suihkumoottorikoneet käyttöön jo varhain. Kaikkiaan se operoi vuosien varrella 326 eri lentokoneella.
| Konetyyppi | Lkm | Käyttöön | Poistettu | Huom>  |
| --- | --- | --- | --- | --- |
| Airspeed AS 57 Ambassador | 22 | 1951 | 1961 |  |
|  Avro Anson ja XIX | 16 | 1946 | 1950 |  |
| Avro Lancastrian | 6 | 1947 | 1948 |  |
| BAC One-Eleven | 18 | 1969 | 1974 | Siirtyi British Airwaysin käyttöön |
| Bristol 170 Freighter | 1 | 1950 | 1952 |  |
| Bristol 175 Britannia | 3 | 1961 | 1961 | Liisattu BOAC:ilta |
| de Havilland D.H.84 Dragon | 1 | 1947 | 1949 |  |
| de Havilland D.H.86 Express | 1 | 1947 | 1958 |  |
| de Havilland D.H.89 Dragon Rapide | 53 | 1947 | 1964 |  |
| de Havilland D.H.90 Dragonfly | 1 | 1955 | 1956 |  |
| de Havilland DH.106 Comet 4B | 17 | 1959 | 1972 |  |
| de Havilland DH.114 Heron | 5 | 1955 | 1974 |  |
| Douglas C-47 Skytrain | 78 | 1946 | 1962 |  |
| Handley-Page HPR.7 Herald 100 | 4 | 1962 | 1968 |  |
| Hawker Siddeley 121 Trident 1C/E | 26 | 1964 | 1974 | siirretty BA:lle |
| Hawker Siddeley 121 Trident 2E | 16 | 1968 | 1974 | siirretty BA:lle |
| Hawker Siddeley 121 Trident 3B | 28 | 1971 | 1974 | siirretty BA:lle |
| Junkers Ju 52/3m | 11 | 1947 | 1948 |  |
| Short SC.7 Skyvan | 3 | 1971 | 1974 |  |
| Vickers Vanguard 953C | 20 | 1960 | 1974 | Siirretty BA:lle |
| Vickers Viking | 80 | 1946 | 1956 |  |
| Vickers Viscount 600 | 1 | 1950 | 1950 |  |
| Vickers Viscount 700 | 32 | 1952 | 1963 |  |
| Vickers Viscount 700D | 4 | 1958 | 1961 |  |
| Vickers Viscount 800 | 43 | 1957 | 1974 |  |
Onnettomuuksia

Yhtiölle ei sattunut lentomääriin nähden tavallista enempää onnettomuuksia, mutta monet niistä olivat erikoisia ja johtivat alan käytäntöjen ja määräysten muuttamiseen.
Münchenin lentoturmassa 6. helmikuuta 1958 yhtiön Airspeed Ambassador murskaantui yrittäessään nousta jäiseltä kiitotieltä lumimyrskyn keskellä Münchenin Riem-lentokentältä. 23 matkustajaa 
sai surmansa.
Yhtiön suurimmassa onnettomuudessa vuonna 1972 sakkausvaroittimen poiskytkeminen ja kapteenin sydänkohtaus johtivat 118 ihmisen kuolemaan.
Käännös suomeksi
Aune Mäkinen

Maija Aune Annikki Mäkinen, o.s. Vitikka (6. tammikuuta 1938 Rovaniemi – 7. tammikuuta 1974 Rovaniemi) oli suomalainen kirjastovirkailija ja runoilija.
Rovaniemen maalaiskunnan Tapionkylästä kotoisin ollut Aune Mäkinen sairastui luutuberkuloosiin 4-vuotiaana. Vaikeasta sairaudesta huolimatta hän kävi kansa- ja kauppakoulun sekä suoritti 1961–1963 kunnallishallinnon tutkinnon Tampereen yliopistossa. Mäkinen oli aluksi työssä kotipaikkakuntansa kunnantoimistossa ja toimi sittemmin myös kirjastovirkailijana.
Aune Mäkinen meni naimisiin 1969 pitkään vankilassa olleen Arvo Mäkisen kanssa johon hän oli tutustunut kirjeenvaihdon kautta. Aune Mäkinen kuoli tammikuussa 1974 vaikean synnytyksen aiheuttamiin komplikaatioihin.
Toimittaja Leena Talvensaari on kirjoittanut monologinäytelmän Rakastettu, kaivattu Aune Mäkisen elämästä. Näytelmän kantaesitys oli helmikuussa 2009 Rovaniemen Lappia-talon kellariteatteri Saivossa.
Teokset

Runoilijan talo ; kuvitus Anu Muttonen. Omakustanne, Saarenkylä 1972
Kannan paikkaa itsessäni ; kuvitus Anu Muttonen. Omakustanne, Rovaniemi 1973
Sinä lähetät linnut : runoja, muistiinpanoja, kirjeitä. Kirjapaja, Helsinki 1976
Aiheesta muualla

Aune Mäkisen artikkeli käynnistään kirjailija Timo K. Mukan luona lokakuussa 1970, Kaltio 7-8/1970
Brasilian Grand Prix 1988

|  Brasilian Grand Prix 1988  |
| --- | --- |
 1 osakilpailu 16 osakilpailusta kaudella 1988. 

Päivämäärä:  3. huhtikuuta 1988
Rata:  Autódromo Internacional Nelson Piquet
Sijainti:  Rio de Janeiro, Brasilia
Ratatyyppi:  Moottorirata
Radan pituus:  5,031 km
Kilpailun pituus:  60 (61) kierrosta, 301,860 km
Sää:   Pilvinen, kuuma
Paalupaikka
Kuljettaja:   Ayrton Senna   (McLaren)
Paaluaika:  1.28,096
Palkintokoroke
Voittaja:   Alain Prost   (McLaren)
Toinen:   Gerhard Berger   (Ferrari)
Kolmas:   Nelson Piquet   (Lotus)
Nopein kierros
Kuljettaja:   Gerhard Berger   (Ferrari)
Kierrosaika:  1.32,943 (kierroksella 45)
Brasilian Grand Prix 1988 oli Formula 1 -sarjan osakilpailu, joka ajettiin Jacarepaguan radalla 3. huhtikuuta 1988. Kilpailu oli kauden ensimmäinen, ja sen voitti McLarenin Alain Prost.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 11 |  Alain Prost | McLaren-Honda | 60 | 1.36.06,857 | 3 | 9 |
| 2 | 28 |  Gerhard Berger | Ferrari | 60 | + 9,873 | 4 | 6 |
| 3 | 1 |  Nelson Piquet | Lotus-Honda | 60 | + 1.08,591 | 5 | 4 |
| 4 | 17 |  Derek Warwick | Arrows-Megatron | 60 | + 1.13,348 | 11 | 3 |
| 5 | 27 |  Michele Alboreto | Ferrari | 60 | + 1.14,556 | 6 | 2 |
| 6 | 2 |  Satoru Nakajima | Lotus-Honda | 59 | + 1 krs. | 10 | 1 |
| 7 | 20 |  Thierry Boutsen | Benetton-Ford | 59 | + 1 krs. | 7 |  |
| 8 | 18 |  Eddie Cheever | Arrows-Megatron | 59 | + 1 krs. | 15 |  |
| 9 | 26 |  Stefan Johansson | Ligier-Judd | 57 | + 3 krs. | 21 |  |
| Kesk. | 22 |  Andrea de Cesaris | Rial-Ford | 53 | Moottori | 14 |  |
| Kesk. | 3 |  Jonathan Palmer | Tyrrell-Ford | 47 | Voimansiirto | 22 |  |
| Kesk. | 24 |  Luis Pérez Sala | Minardi-Ford | 46 | Runko | 20 |  |
| Kesk. | 30 |  Philippe Alliot | Larrousse-Ford | 40 | Ripustukset | 16 |  |
| Kesk. | 31 |  Gabriele Tarquini | Coloni-Ford | 35 | Ripustukset | 25 |  |
| Kesk. | 14 |  Philippe Streiff | AGS-Ford | 35 | Jarrut | 19 |  |
| Kesk. | 29 |  Yannick Dalmas | Larrousse-Ford | 32 | Moottori | 17 |  |
| DSQ | 12 |  Ayrton Senna | McLaren-Honda | 31 | Hylätty | 1 |  |
| Kesk. | 25 |  René Arnoux | Ligier-Judd | 23 | Kytkin | 18 |  |
| Kesk. | 33 |  Stefano Modena | Euro Brun-Ford | 20 | Moottori | 24 |  |
| Kesk. | 5 |  Nigel Mansell | Williams-Judd | 18 | Moottori | 2 |  |
| Kesk. | 19 |  Alessandro Nannini | Benetton-Ford | 7 | Moottori | 12 |  |
| Kesk. | 6 |  Riccardo Patrese | Williams-Judd | 6 | Moottori | 8 |  |
| Kesk. | 16 |  Ivan Capelli | March-Judd | 6 | Moottori | 9 |  |
| Kesk. | 23 |  Adrián Campos | Minardi-Ford | 5 | Runko | 23 |  |
| Kesk. | 15 |  Mauricio Gugelmin | March-Judd | 0 | Vaihdelaatikko | 13 |  |
| Kesk. | 32 |  Oscar Larrauri | Euro Brun-Ford | 0 | Sähköt | 26 |  |
| DNQ | 4 |  Julian Bailey | Tyrrell-Ford |  |  |  |  |
| DNQ | 9 |  Piercarlo Ghinzani | Zakspeed |  |  |  |  |
| DNQ | 21 |  Nicola Larini | Osella |  |  |  |  |
| DNQ | 10 |  Bernd Schneider | Zakspeed |  |  |  |  |
| DNPQ | 36 |  Alex Caffi | Dallara-Ford |  |  |  |  |
Muuta

Luis Pérez-Salan ensimmäinen kilpailu
Eurobrun-tallin ensimmäinen lähtö
Kilpailu lähetettiin Suomessa koosteena TV2:ssa selostajina Matti Kyllönen ja Keke Rosberg.
British European Airwaysin lento 548

| British Europan Airwaysin lento 548 |
| --- | --- |
 Onnettomuuskoneen kaltainen BEA:n Trident.
Yhteenveto
Päivämäärä:  18. kesäkuuta 1972
Onnettomuustyyppi:  lentäjän virhe, sakkaus
Tapahtumapaikka:  Staines-upon-Thames, Surrey, Englanti, Yhdistynyt kuningaskunta
 :  51°26′21″N, 000°30′32″W
Lähtöpaikka:  Heathrow’n lentoasema, Lontoo, Yhdistynyt kuningaskunta
Määränpää:  Brysselin lentoasema, Bryssel, Belgia
Kuolleita:  118
Loukkaantuneita:  0
Eloonjääneitä:  0
Lentokone
Konetyyppi:  Hawker Siddeley Trident 1C
Lentoyhtiö:  British European Airways
Rekisteritunnus:  G-ARPI
Matkustajia:  109
Miehistöä:  9
British European Airwaysin lento 548 oli British European Airwaysin reittilento Lontoon Heathrow’n lentoasemalta Brysseliin. Lennolla 18. kesäkuuta 1972 käytetty Hawker Siddeley Trident 1C syöksyi maahan pian lentoonlähdön jälkeen lähellä Staines-upon-Thamesia. Lennolla oli 109 matkustajaa ja yhdeksän miehistön jäsentä, jotka kaikki kuolivat maahansyöksyssä.
Tapahtumat

Lento 548 sai luvan käynnistää moottorit kello 15.39 paikallista aikaa. Lennon aikataulun mukainen lähtöaika oli 15.45, mutta se lähti portilta vasta kello 16, koska lastin sijoittelua oli korjattava. Lennonjohto antoi rullausluvan 16.03, ja lento 548 rullasi kiitotielle 28R, jossa se sai lähtöluvan kello 16.08.30.
British European Airwaysin vakiokäytäntö oli lähteä lentoon laskusiivekkeet laskettuna 20 astetta ja etureunasolakot alhaalla. Lentoonlähdön jälkeen nopeutta lisättiin 25 solmua (lennon 548 tapauksessa tämä tarkoitti 177 solmun nopeutta), ja 90 sekunnin kuluttua lähtökiidon aloittamisesta laskusiivekkeet nostettiin ja moottoritehoa vähennettin lentomelun vähentämiseksi. Tehot palautettiin nousuasetuksille 3 000 jalan korkeudessa, ja nopeuden noustua 225 solmuun etureunasolakot nostettiin.
Lennon 548 lähtökiito sujui normaalisti, ja kone nousi ilmaan 44 sekunnin kuluttua sen aloittamisesta. Miehistö aloitti melunvähennystoimet 93 sekunnin kuluttua lähtökiidon alusta. Toimet tehtiin vakiokäytännön mukaisesti, kunnes 114 sekunnin kohdalla kapteeni nosti etureunasolakot, vaikka kone oli vasta 1 772 jalan korkeudella ja sen lentonopeus, 172 solmua, oli selkeästi miniminopeuden alapuolella.
Kahden sekunnin kuluttua solakoiden nostamisesta koneen sakkauksenestojärjestelmä aktivoitui ja alkoi laskea koneen nokkaa nopeuden lisäämiseksi ja sakkauksen välttämiseksi. Koska kone oli trimmattu nousua varten, sen nokka alkoi jälleen nousta sakkauksenestojärjestelmän kytkeydyttyä pois päältä, jolloin järjestelmä aktivoitui toisen kerran 124 sekunnin kohdalla ja kolmannen kerran 127 sekunnin kohdalla. Tämän jälkeen miehistö käytti kytkintä, joka ohitti järjestelmän ja esti sen toiminnan. Koneen nokka nousi nopeasti ylöspäin. Se menetti nopeutta ja korkeutta ja joutui lopulta syväsakkaukseen, josta miehistön ei ollut mahdollista oikaista konetta.
Lento 548 syöksyi pellolle A30-moottoritien viereen kello 16.11, 150 sekuntia lähtökiidon aloittamisen jälkeen. Kaikki 118 koneessa ollutta kuolivat maahansyöksyssä.
Onnettomuuden syyt

Onnettomuustutkintalautakunta totesi onnettomuuden pääasialliseksi syyksi miehistön virheet. Kapteeni ei kiihdyttänyt konetta riittävästi melunvähennystoimien jälkeen ja nosti etureunasolakot liian alhaisessa nopeudessa. Muu miehistö ei tarkkaillut koneen nopeutta eikä siksi reagoinut kapteenin virheellisiin toimiin. Miehistö ei onnistunut selvittämään syytä sakkauksenestojärjestelmän käynnistymiseen tai sen varoituksiin ja käytti kytkintä, joka ohitti järjestelmän. Lisäksi onnettomuuden syntyyn vaikutti mahdollisesti kapteenilla ruumiinavauksessa todettu sydänsairaus, joka saattoi heikentää hänen toimintakykyään juuri ennen onnettomuutta.
Koska koneessa ei ollut ohjaamon ääninauhuria, tarkkaa tietoa kaikista onnettomuuteen vaikuttaneista tekijöistä ei saatu. Onnettomuuden jälkeen mahdollisiksi vaikuttaviksi tekijöiksi epäiltiin kapteenin terveydentilan lisäksi muun miehistön kokemattomuutta, keskittymisen puutetta ja käynnissä ollutta lakkokiistaa, joka saattoi vaikuttaa lentäjien keskinäisiin väleihin. Tutkintalautakunta suosittikin onnettomuuden jälkeen ohjaamon ääninauhurien tekemistä pakolliseksi kaikissa Britanniaan rekisteröidyissä suurissa ilma-aluksissa. Suositus toteutettiin vuonna 1973.
CB26

CB26, CB 26 on tähtitaivaalla oleva pieni pimeä sumu. Se on  Bokin globuli eli tumma tähtienvälinen kaasupilvi, jossa muodostuu tähtiä. Infrapuna-alueen mittauksissa näkyy globulin sisällä lähi-infrapunaa säteilevä kohde, joka on kaasukiekon ympäröimä syntymässä oleva tähti. Sitä kutsutaan nimellä CB 26 YSO 1. Se on nuori, massiivisen esiplanetaarisen kiekon omaava niin sanottu luokan 1 prototähti. Kiekon sisin 200 AU leveä alue on melko läpinäkymätön.  Kiekko ulottuu 400 AU:n päähän..
Aiheesta muualla

The circumstellar disc in the Bok globule CB 26: Multi-wavelength observations and modelling of the dust disc and envelope
Cecilia Johansdotter

| Cecilia Johansdotter> Kuningatar |
| --- | --- |
 1167–1190  
Henkilötiedot
Puoliso:  Knuut Eerikinpoika
Cecilia Johansdotter on nimi, jota käytetään usein keskiajalla eläneestä ruotsalaisesta kuningattaresta, jonka aviomies oli kuningas Knuut Eerikinpoika ja poika kuningas Eerik X Knuutinpoika. Cecilia Johansdotterista tiedetään hyvin vähän. Hän oli kotoisin aristokraattisesta perheestä, myöhemmin elämässään hänestä tuli katolinen nunna. Cecilia kuoli joskus vuoden 1193 jälkeen.
Elämäkerta

Vaikka Cecilia Johansdotter oli Ruotsin kuningatar yli 20 vuotta on hän yhä yksi Ruotsin vähiten tunnetuista kuningattarista. Hänen nimeään, hänen vanhempiaan tai hänen syntymä- ja kuolinvuosiaan ei ole pystytty vahvistamaan. Knuut Eerikinpoika kirjoitti kirjeessään paavi Klemens III:lle, että hänen tuleva vaimonsa oli ainoa statukseltaan tarpeeksi korkea-arvoinen voidakseen naida Ruotsin kuninkaan. Tämän uskotaan voivan tarkoittaa, että Cecilia Johansdotterilla olisi kuninkaalisia perheenjäseniä. Osa historioitsijoista arvelee, että Cecilia Johansdotter olisi kuningas Sverker vanhemman (k. 1156) pojan Johan Sverkerssonin tytär.
Oletus siitä, että tämä ruotsalainen kuningatar olisi nimeltään Cecilia perustuu hypoteesiin siitä, että 1300-luvun kronikan merkintä on vääristynyt. Tekstissä mainitaan, että kuningas Eerik Pyhän (k. 1160) äiti oli nimeltään Cecilia. Tämä Cecilia oli Ulf Jaarlin ja Kolin sisar, sekä Kuningas Blot-Svenin tytär. Tätä tekstiä voidaan verrata genealogiaan, jossa mainitaan Ubbe (Ulf), Kol ja Burislev Johan Sverkerssonin poikina. Heidän oletetun sisarensa Cecilian olisi silloin pitänyt olla Ruotsin Eerik X Knuutinpojan äiti, jonka isä oli Knut Eerikinpoika, eikä Eerik Pyhän äiti. Hypoteesia vahvistaa 1200-luvun maalaius Dädesjön kirkossa, joka mainitsee nimet Knut ja mahdollisesti Cecilia.
Kuitenkaan ei ole täysin uskottavaa, että kaksi kilpailevaa kuninkaalista klaania olisivat liittoutuneet avioliiton kautta. Ajan dokumentti osoittaa, että Cecilia oli toisen aatelisen Knuutin sisar, joka tunnetaan väitetysti kadonnessa doumentissa Knuut Ulvhildssonina. Tämän toisen hypoteesin mukaan kuningatar Cecilian veli Knuut oli Sigvardin tyttären Ingeborgin poika. Nämä kaikki kolme henkilöä olivat Vårfrubergan luostarin tukijoita.
Kuningatar Cecilia mainitaan todellisuudessa vain yhdessä dokumentissa yksityiskohtaisesti. Vuonna 1190 kuningatar sairastui hengen vaarallisesti ja hänen uskottiin kuolevan. Välttääkseen kuoleman kuningatar Cecilia lupasi ryhtyä nunnaksi osoittaakseen kiitollisuutta, mikäli Jumala säästäisi hänen henkensä. Lopulta kuningatar Cecilia parantuikin sairaudestaan, mutta hän tai hänen aviomiehensä eivät halunneet, että hänestä tulisi nunna. Pari lähetti paaville Roomaan anomuksen vapautuksesta nunnalupauksesta. Kuningas Knuut Eerikinpoika perusteli anomusta sillä, että hän tarvitsee sukulaistensa tuen hovissaan, jotta pystyy taistelemaan itäisen Itämeren pakanoita vastaan. Paavi Celestinus III kirjoitti Ruotsin piispoille ja pyysi asiaan vahvistusta, mutta lopputulos ei ole tiedossa. Tämä kirje on päivätty vuodelle 1193. Kuningatar Cecilian kuolinvuosi ei ole tiedossa.
Elämäkerta > Lapset

Kolme poikaa, jotka kaatuivat Älgaråsin taistelussa 14. marraskuuta 1205.
Eerik, Ruotsin kuningas 1208-1216.
Sigrid tai Karin, joka nai Magnus Brokan.